Description: Description: Grb_nik CRNA GORA

SKUPŠTINA OPŠTINE NIKŠIĆ

Broj:01-251/1

Nikšić, 18.08.2025. godine

Z A P I S N I K

Sa pete sjednice Skupštine opštine Nikšić, održane 11.08.2025. godine.

Sjednica je održana u sali 1 Skupštine opštine Nikšić i počela je sa radom u 11:00 časova.

Sjednicu je otvorila predsjednica Skupštine opštine Nikšić - Milica Lalatović Žižić.

Na osnovu evidencione liste, predsjednica Skupštine je konstatovala da, na početku sjednice, prisustvuje 30 odbornika i da postoji kvorum za rad i punovažno odlučivanje.

Sjednici nijesu prisustvovali odbornici: mr Marko Burić, Miodrag Đurović, dr Jovan Milić, Miodrag Nikolić, Maksim Vučinić, Zoran Vukićević i Nikola Zirojević.

Odsustvo sa sjednice nije niko najavio.

Pored odbornika, sjednici Skupštine prisustvovali su: predsjednik Opštine Nikšić Marko Kovačević, potpredsjednici Opštine Vidak Krtolica i Zoran Tomić, glavni administrator Vladimir Bajić, Izvršni direktor DOO „Vodovod i kanalizacija Lazar Miljanić, predstavnica finansija DOO „Vodovod i kanalizacija“ Milica Mijušković, šef pravnog sektora DOO „Komunalno preduzeće“ Obren Todorović, izvršni direktor DOO „Autobuska stanica“ Draško Cerović, izvršna direktorica DOO „Agencija za projektovanje i planiranje“ Ana Vukotić, starješine organa lokalne uprave i predstavnici medija.

Predsjednica Skupštine Milica Lalatović Žižić obavijestila je odbornike da su se u međuvremenu formirali klubovi odbornika: Klub odbornika „Pokret Evropa sad!“ i Klub odbornika „ZA BUDUĆNOST NIKŠIĆA – MARKO KOVAČEVIĆ, ZNA NIKŠIĆ NASTAVLJAMO!“

Po pozivu, nije bilo nevladinih organizacija prijavljenih za učešće na sjednici Skupštine, putem instituta „slobodna stolica“.

Saglasno članu 69 Poslovnika o radu Skupštine opštine Nikšić, predsjednica Skupštine dala je na izjašnjenje Zapisnik sa četvrte sjednice Skupštine opštine Nikšić, održane 10.07.2025. godine.

Skupština je sa 30 glasova "za", bez glasova "protiv" i bez "uzdržanih" glasova, usvojila,

Z a p i s n i k

sa četvrte sjednice Skupštine opštine Nikšić, održane 10.07.2025. godine, bez primjedbi.

Predsjednica Skupštine je dala potrebna objašnjenja o predloženom dnevnom redu sjednice Skupštine i pojasnila da je sjednicu Skupštine sazvala u skladu sa članom 60 Poslovnika o radu Skupštine opštine Nikšić, zbog potrebe razmatranja materijala koji iz objektivnih razloga nijesu mogli biti razmatrani u prvom kvartalu, materijal koji je po Programu rada Skupštine predviđen za razmatranje u drugom kvartalu i potrebe donošenja jednog broja odluka iz imovinsko-pravnih odnosa i komunalne oblasti, kao i utvrđivanja Predloga odluke o dopuni Statuta Opštine.

Podsjetila je da je u pripremi sjednice, održala sastanak sa predstavnicima

klubova odbornika koji su obrazovani i predstavnicima političkih partija koje su zastupljene u Skupštini opštine Nikšić, radi utvrđivanja termina održavanja sjednice i dogovora oko predloga dnevnog reda.

Saglasno Poslovniku prešlo se na utvrđivanje dnevnog reda sjednice Skupštine.

Predsjednik Opštine, aktom broj 02 031 2448 od 5.8.2025. godine, dostavio je Predlog da se u dnevni red sjednice Skupštine, kao tačke dnevnog reda uvrste:

1. Predlog odluke o davanju saglasnosti za kupovinu nepokretnosti u

Nikšiću, naselje Kličevo za potrebe obavljanja djelatnosti JPU „Dragan

Kovačević“ Nikšić;

2. Predlog odluke o davanju saglasnosti za prenos zemljišta ranijem

vlasniku na ime naknade za eksproprijaciju zemljišta u skladu sa

privremenim rješenjem Uprave za nekretnine – PJ Nikšić broj 919 – 103-

UPI-2520/25 od 24.07.2025.godine;

3. Predlog odluke o prodaji građevinskog zemljišta Perković Veselinu radi

dokompletiranja urbanističke parcele broj 1 (lokacija broj 39) , u obuhvatu

Prostorno urbanističkog plana-Generalne urbanističke razrade opštine

Nikšić - izmjene i dopune;

4. Predlog odluke o prodaji građevinskog zemljišta „Amud-u“ DOO

Nikšić radi dokompletiranja urbanističke parcele broj 7 (Urbanistički

blok 8 A) , u obuhvatu Detaljnog urbanističkog plana „Centar“.

Skupština je sa 18 glasova "za", 12 glasova "protiv" i bez "uzdržanih" glasova usvojila predlog predsjednika Opštine da se u dnevni red sjednice uvrste gore navedene tačke.

Predsjednica Skupštine **Milica Lalatović Žižić** je predložila da se, Predlog odluke o davanju saglasnosti za kupovinu nepokretnosti u Nikšiću, naselje Kličevo za potrebe obavljanja djelatnosti JPU „Dragan Kovačević“ Nikšić razmatra kao **7.tačka** dnevnog reda, Predlog odluke o davanju saglasnosti za prenos zemljišta ranijem vlasniku na ime naknade za eksproprijaciju zemljišta u skladu sa privremenim rješenjem Uprave za nekretnine – PJ Nikšić broj 919 – 103-UPI-2520/25 od 24.07.2025.godine, razmatra kao **8.tačka** dnevnog reda, Predlog odluke o prodaji građevinskog zemljišta Perković Veselinu radi dokompletiranja urbanističke parcele broj 1 (lokacija broj 39), u obuhvatu Prostorno urbanističkog plana-Generalne urbanističke razrade opštine Nikšić-izmjene i dopune, razmatra kao **9.tačka** dnevnog reda i Predlog odluke o prodaji građevinskog zemljišta „Amud-u“ DOO Nikšić radi dokompletiranja urbanističke parcele broj 7 (Urbanistički blok 8 A), u obuhvatu Detaljnog urbanističkog plana „Centar“razmatra kao **10.tačka** dnevnog reda.

Skupština je sa 21 glasom "za", 1 glasom "protiv" i bez "uzdržanih" glasova, utvrdila sljedeći

**D n e v n i r e d**

1.  Predlog Odluke o dopuni Statuta Opštine Nikšić;

2. Predlog odluke o vraćanju prava raspolaganja na zemljištu Vladi Crne Gore, za potrebe rekonstrukcije magistralnog puta M-3 Šćepan Polje - Nikšić, dionica Zaborje – Jasenovo Polje;

3. Predlog odluke o vraćanju prava raspolaganja na zemljištu Vladi Crne Gore, za potrebe izgradnje objekta od javnog interesa – dječjeg vrtića u Nikšiću;

4. Predlog odluke o davanju saglasnosti na Odluku Upravnog odbora Javnog preduzeća Sportski centar Nikšić o davanju u zakup poslovnog prostora, putem prikupljanja ponuda;

5. Predlog odluke o davanju saglasnosti za kupovinu nepokretnosti za potrebe rekonstrukcije ulice Crnogorskih komita u Nikšiću;

6. Predlog odluke o prodaji građevinskog zemljišta ,,Heladi- Mont,, DOO Nikšić radi dokompletiranja urbanističke parcele broj 8 (Urbanistički blok 6 C ), u obuhvatu Detaljnog urbanističkog plana ,,Centar,, ;

7. Predlog odluke o davanju saglasnosti za kupovinu nepokretnosti u Nikšiću, naselje Kličevo za potrebe obavljanja djelatnosti JPU „Dragan Kovačević“ Nikšić;

8. Predlog odluke o davanju saglasnosti za prenos zemljišta ranijem vlasniku na ime naknade za eksproprijaciju zemljišta u skladu sa privremenim rješenjem Uprave za nekretnine – PJ Nikšić broj 919 – 103-UPI-2520/25 od 24.07.2025.godine;

9. Predlog odluke o prodaji građevinskog zemljišta Perković Veselinu radi dokompletiranja urbanističke parcele broj 1 (lokacija broj 39), u obuhvatu Prostorno urbanističkog plana-Generalne urbanističke razrade opštine Nikšić-izmjene i dopune;

10. Predlog odluke o prodaji građevinskog zemljišta „Amud-u“ DOO Nikšić radi dokompletiranja urbanističke parcele broj 7 (Urbanistički blok 8 A) , u obuhvatu Detaljnog urbanističkog plana „Centar“;

11.Predlog odluke o dopuni Odluke o uslovima i načinu držanja kućnih ljubimaca, načinu postupanja sa napuštenim i izgubljenim kućnim ljubimcima, načinu zbrinjavanja i kontrole razmnožavanja kućnih ljubimaca;

12. Predlog odluke o dopuni Statuta Društva sa ograničenom odgovornošću ,, Autobuska stanica Nikšić;

13. Predlog odluke o izmjeni odluke o promjeni oblika društva ,, Agencija za projektovanje i planiranje,, u Društvo sa ograničenom odgovornošću;

14. Izvještaj o stanju imovine opštine Nikšić za 2024. godinu;

15. Izvještaj o radu sa finansijskim izvještajem Društva sa ograničenom odgovornošću „Vodovod i kanalizacija“ Nikšić za 2024. godinu, sa Predlogom ocjena i zaključaka;

16. Izvještaj o radu sa finansijskim izvještajem Društva sa ograničenom odgovornošću ,,Komunalno,, Nikšić za 2024.godinu, sa predlogom ocjena i zaključaka;

17. Izbor i imenovanja.

Način rada i odlučivanja bio je kao na prethodnim sjednicama Skupštine.

Prešlo se na razmatranje tačaka po utvrđenom dnevnom redu.

**I**

**Predlog Odluke o dopuni Statuta Opštine Nikšić**

Predsjednica Skupštine je podsjetila da je nadležno radno tijelo Skupštine prihvatio Predlog Odluke o dopuni Statuta Opštine Nikšić i predložio Skupštini da isti usvoji.

Uvodno izlaganje, povodom ove tačke dnevnog reda, imao je Radosav Urošević, predsjednik Komisije za izradu Nacrta Odluke o dopuni Statuta Opštine Nikšić.

U diskusiji je učestvovao, odbornik Boris Muratović.

Pitanja nije bilo.

Pravo na repliku nije korišćeno.

Završnog izlaganja nije bilo.

Skupština je prihvatila predlog predsjednice Skupštine da se za II, III, IV,V, VI,VII,VIII, IX i X tačku dnevnog reda podnese zajedničko uvodno izlaganje, vodi zajednička rasprava, a da se usvajanje materijala obavi pojedinačno.

**Proceduralno:** Odbornik Boris Muratović intervenisao je proceduralno tražeći da se izvrši evidencija broja prisutnih odbornika. Intervencija je prihvaćena od strane predsjednice Skupštine, pa je izvršeno ponovno prebrojavanje i glasanje.

**II, III, IV,V, VI,VII,VIII, IX, X**

1. **Predlog odluke o vraćanju prava raspolaganja na zemljištu Vladi Crne Gore, za potrebe rekonstrukcije magistralnog puta M-3 Šćepan Polje - Nikšić, dionica Zaborje – Jasenovo Polje;**
2. **Predlog odluke o vraćanju prava raspolaganja na zemljištu Vladi Crne Gore, za potrebe izgradnje objekta od javnog interesa – dječjeg vrtića u Nikšiću;**
3. **Predlog odluke o davanju saglasnosti na Odluku Upravnog odbora Javnog preduzeća Sportski centar Nikšić o davanju u zakup poslovnog prostora, putem prikupljanja ponuda;**
4. **Predlog odluke o davanju saglasnosti za kupovinu nepokretnosti za potrebe rekonstrukcije ulice Crnogorskih komita u Nikšiću;**
5. **Predlog odluke o prodaji građevinskog zemljišta ,,Heladi- Mont,, DOO Nikšić rad i dokompletiranja urbanističke parcele broj 8 (Urbanistički blok 6 C ), u obuhvatu Detaljnog urbanističkog plana ,,Centar,,;**
6. **Predlog odluke o davanju saglasnosti za kupovinu nepokretnosti u Nikšiću, naselje Kličevo za potrebe obavljanja djelatnosti JPU „Dragan Kovačević“ Nikšić;**
7. **Predlog odluke o davanju saglasnosti za prenos zemljišta ranijem vlasniku na ime naknade za eksproprijaciju zemljišta u skladu sa privremenim rješenjem Uprave za nekretnine – PJ Nikšić broj 919 – 103-UPI-2520/25 od 24.07.2025.godine;**
8. **Predlog odluke o prodaji građevinskog zemljišta Perković Veselinu radi dokompletiranja urbanističke parcele broj 1 (lokacija broj 39) , u obuhvatu Prostorno urbanističkog plana-Generalne urbanističke razrade opštine Nikšić-izmjene i dopune;**
9. **Predlog odluke o prodaji građevinskog zemljišta „Amud-u“ DOO Nikšić radi dokompletiranja urbanističke parcele broj 7 (Urbanistički blok 8 A), u obuhvatu Detaljnog urbanističkog plana „Centar“.**

Predsjednica Skupštine je podsjetila da su nadležna radna tijela Skupštine prihvatili predloge odluka i predložili Skupštini da iste usvoji.

Uvodno izlaganje, povodom ovih tačaka dnevnog reda, imao je Radosav Urošević, direktor Direkcije za imovinu.

Povodom razmatranja Predloga odluke o davanju saglasnosti za kupovinu nepokretnosti u Nikšiću, naselje Kličevo za potrebe obavljanja djelatnosti JPU „Dragan Kovačević“ Nikšić u diskusiji su učestvovali: mr Boris Muratović, predsjednik Opštine Marko Kovačević, Ivan Radojičić i Radosav Urošević.

Pitanja je postavio odbornik Boris Muratović.

Pravo na repliku koristili su, Marko Kovačević i Boris Muratović.

Repliku na repliku koristio je Boris Muratović.

Odgovore na postavljena pitanja dao je Radosav Urošević.

Završnog izlaganja nije bilo.

**Predsjednica Skupštine odredila je pauzu od 15minuta.**

Sjednica je nastavila sa radom u 13:30h.

**XI**

**Predlog odluke o dopuni Odluke** **o uslovima i načinu držanja kućnih ljubimaca, načinu postupanja sa napuštenim i izgubljenim kućnim ljubimcima, načinu zbrinjavanja i kontrole razmnožavanja kućnih ljubimaca**

Potpredsjednik Skupštine Nikola Goranović je podsjetio da su nadležna radna tijela Skupštine prihvatili Predlog odluke o dopuni Odluke o uslovima i načinu držanja kućnih ljubimaca, načinu postupanja sa napuštenim i izgubljenim kućnim ljubimcima, načinu zbrinjavanja i kontrole razmnožavanja kućnih ljubimaca i predložili Skupštini da isti usvoji.

Uvodno izlaganje, povodom ove tačke dnevnog reda, imao je Milorad Zečević, v.d. sekretara Sekretarijata za komunalne poslove i saobraćaj.

U diskusiji je učestvovao, Marko Gardašević.

Završno izlaganje dao je, Milorad Zečević.

**XII**

**Predlog odluke o dopuni Statuta Društva sa ograničenom odgovornošću ,, Autobuska stanica Nikšić“**

Potpredsjednik Skupštine je podsjetio da su nadležna radna tijela Skupštine prihvatili Predlog odluke o dopuni Statuta Društva sa ograničenom odgovornošću ,, Autobuska stanica Nikšić“ i predložili Skupštini da isti usvoji.

Uvodno izlaganje, povodom ove tačke dnevnog reda, imao je Draško Cerović, izvršni direktor DOO „Autobuska stanica Nikšić“.

U diskusiji su učestvovali: Slobodanka Roganović, Ivan Radojičić i Draško Cerović.

Pitanje je postavila, Slobodanka Roganović.

Odgovor na postavljeno pitanje dao je, Draško Cerović.

Pravo na repliku koristila je, Slobodanka Roganović.

Završno izlaganje imao je, Draško Cerović.

**XIII**

**Predlog odluke o izmjeni odluke o promjeni oblika društva ,, Agencija za projektovanje i planiranje,, u Društvo sa ograničenom odgovornošću**

Predsjednica Skupštine Milica Lalatović Žižić je podsjetila da su nadležna radna tijela prihvatili Predlog odluke o izmjeni odluke o promjeni oblika društva ,, Agencija za projektovanje i planiranje,, u Društvo sa ograničenom odgovornošću i predložili Skupštini da isti usvoji.

Uvodno izlaganje, povodom ove tačke dnevnog reda, imala je Ana Vukotić, izvršna direktorica DOO „Agencije za projektovanje i planiranje Nikšić“.

U diskusiji je učestvovala, Slobodanka Roganović.

Pitanja je postavila, Slobodanka Roganović (2).

Odgovor na postavljena pitanja dala je, Ana Vukotić.

Pravo na repliku nije korišćeno.

Završnog izlaganja nije bilo.

**XIV**

**Izvještaj o stanju imovine opštine Nikšić za 2024. godinu**

Predsjednica Skupštine je podsjetila da su nadležna radna tijela prihvatili Izvještaj o stanju imovine opštine Nikšić za 2024. godinu i predložili Skupštini da isti usvoji.

Uvodno izlaganje, povodom ove tačke dnevnog reda, imao je Radosav Urošević, direktor Direkcije za imovinu.

U diskusiji su učestvovali: Rajko Perović, Marko Miličić, Boris Muratović i Radosav Urošević.

Pitanje je postavio: Rajko Perović.

Odgovor na postavljeno pitanje dao je Radosav Urošević, a ispravku navoda dao je Boris Muratović.

Pravo na repliku nije korišćeno.

Završnog izlaganja nije bilo.

**XV**

**Izvještaj o radu sa finansijskim izvještajem Društva sa ograničenom odgovornošću „Vodovod i kanalizacija“ Nikšić za 2024. godinu, sa Predlogom ocjena i zaključaka**

Predsjednica Skupštine je podsjetila da su nadležna radna tijela prihvatili Izvještaj o radu sa finansijskim izvještajem Društva sa ograničenom odgovornošću „Vodovod i kanalizacija“ Nikšić za 2024. godinu, sa Predlogom ocjena i zaključaka i predložili Skupštini da isti usvoji.

Uvodno izlaganje, povodom ove tačke dnevnog reda, imala je Milica Mijušković, iz DOO „Vodovod i kanalizacija“ Nikšić.

U diskusiji su učestvovali: Rajko Perović i Boris Muratović.

Pitanja su postavili: Rajko Perović (1) i Boris Muratović (3).

Odgovore na postavljena pitanja dao je, Lazar Miljanić.

Pravo na repliku nije korišćeno.

Završnog izlaganja nije bilo.

**XVI**

**Izvještaj o radu sa finansijskim izvještajem Društva sa ograničenom odgovornošću ,,Komunalno,, Nikšić za 2024.godinu, sa predlogom ocjena i zaključaka**

Predsjednica Skupštine je podsjetila da su nadležna radna tijela prihvatili Izvještaj o radu sa finansijskim izvještajem Društva sa ograničenom odgovornošću ,,Komunalno Nikšić“ za 2024.godinu, sa predlogom ocjena i zaključaka i predložili Skupštini da isti usvoji.

Uvodno izlaganje, povodom ove tačke dnevnog reda, imao je Obren Todorović, šef pravnog sektora DOO „Komunalno Nikšić“.

U diskusiji su učestvovali: Boris Muratović, Obren Todorović i Nemanja Vuković.

Pitanja je postavio, mr Boris Muratović (9).

Odgovore na postavljena pitanja dao je, Obren Todorović.

Pravo na repliku nije korišćeno.

Završnog izlaganja nije bilo.

**XVII**

Izbor i imenovanja

U okviru ove tačke dnevnog reda bilo je predviđeno:

* Razrješenje i imenovanje odbora direktora: DOO,,Vodovod i kanalizacija,, Nikšić, DOO Komunalno,, Nikšić, DOO ,,Parking servis Nikšić,, DOO ,,Autobuska stanica,,Nikšić, DOO ,,Agencija za projektovanje i planiranje Nikšić,
* Razrješenje i imenovanje Upravnih odbora : JP,,Sportski centar Nikšić,, i JU Dnevni centar za djecu sa smetnjama u razvoju i osobe sa invaliditetom,
* Razrješenje i imenovanje Savjeta: JU ,,Zahumlje,, Nikšić, JU Muzeji i galerije Nikšić, JU Narodna biblioteka ,,Njegoš,,
* Razrješenje i imenovanje Pozorišnog savjeta JU Nikšićko pozorište.

Predsjednica Skupštine je podsjetila da je Odbor za izbor i imenovanja Skupštini dostavio izvještaj.

Pretresa nije bilo.

**Predsjednica Skupštine prije prelaska na glasanje je odredila pauzu od 5min.**

**Skupština je nastavila sa radom 16.50h.**

Prešlo se na pojedinačno glasanje o svim tačkama dnevnog reda.

Skupština je sa 21 glasom "za", bez glasova "protiv" i bez "uzdržanih" glasova,

donijela

**Odluku**

**o dopuni Statuta Opštine Nikšić**

Skupština je sa 21 glasom "za", bez glasova "protiv" i bez "uzdržanih" glasova,

donijela

**Odluku**

**o vraćanju prava raspolaganja na zemljištu Vladi Crne Gore, za potrebe rekonstrukcije magistralnog puta N-3 Šćepan polje – Nikšić, dionica Zaborje – Jasenovo polje,**

Skupština je sa 21 glasom "za", bez glasova "protiv" i bez "uzdržanih" glasova, donijela

**Odluku**

**o vraćanju prava na raspolaganju zemljišta Vladi Crne Gore, za potrebe izgradnje objekta od javnog interesa – dječijeg vrtića u Nikšiću**

Skupština je sa 21 glasom "za", bez glasova "protiv" i bez "uzdržanih" glasova,

donijela

**Odluk****u**

**o davanju saglasnosti na Odluku Upravnog odbora Javnog preduzeća Sportski centar Nikšić o davanju u zakup poslovnog prostora, putem prikupljanja ponuda**

Skupština je sa 21 glasom "za", bez glasova "protiv" i bez "uzdržanih" glasova, donijela

**Odluku**

**o davanju saglasnosti za kupovinu nepokretnosti za potrebe rekonstrukcije ulice „Crnogorskih komita“ u Nikšiću**

Skupština je sa 21 glasom "za", bez glasova "protiv" i bez "uzdržanih" glasova, donijela

**Odluku**

**o prodaji građevinskog zemljišta „Heladi-Mont“ DOO Nikšić radi dokompletiranja urbanističke parcele br 8 (Urbanistički blok 6C), u obuhvatu Detaljnog urbanističkog plana „Centar“,**

Skupština je sa 21 glasom "za", bez glasova "protiv" i bez "uzdržanih" glasova, donijela

**Odluku**

**o davanju saglasnosti kupovinu nepokretnosti u Nikšiću, naselje Kličevo, za potrebe obavljanja djelatnosti JPU „Dragan Kovačević“ Nikšić**

Skupština je sa 21 glasom "za", bez glasova "protiv" i bez "uzdržanih" glasova,

donijela

**Odluku**

**o davanju saglasnosti za prenos zemljišta ranijem vlasniku na ime naknade za ekpoprijaciju zemljišta u skladu sa privremenim rješenjem Uprave za nekretnine PJ Nikšić br: 919 – 103 – UPI – 2520/25 od 24.07.2025.**

Skupština je sa 21 glasom "za", bez glasova "protiv" i bez "uzdržanih" glasova,

donijela

**Odluku**

**o prodaji građevinskog zemljišta Perković Veselinu radi dokompletiranja urbanističke parcele br 1 (lokacija br 39), u obuhvatu Prostorno-urbanističkog plana Generalne urbanističke razrade Opštine Nikšić – izmjene i dopune**

Skupština je sa 21 glasom "za", bez glasova "protiv" i bez "uzdržanih" glasova, donijela

**Odluku**

**o prodaji građevinskog zemljišta „Amud-u“ DOO Nikšić radi dokompletiranja urbanističke parcele br 7 (Urbanistički blok br 8 A), u obuhvatu Detaljnog urbanističkog plana „Centar“**

Skupština je sa 21 glasom "za", bez glasova "protiv" i bez "uzdržanih" glasova, donijela

**Odluku**

**o dopuni Odluke o uslovima i načinu držanja kućnih ljubimaca, načinu postupanja sa napuštenim i izgubljenim kućnim ljubimcima, načinu zbrinjavanja i kontrole razmnožavanja kućnih ljubimaca**

Skupština je sa 21 glasom "za", bez glasova "protiv" i bez "uzdržanih" glasom, donijela

**Odluku**

**o dopuni Statuta Društva sa ograničenom odgovornošću „Autobuska stanica“ Nikšić**

Skupština je sa 21 glasom "za", bez glasova "protiv" i bez "uzdržanih" glasova, donijela

**Odluku**

**o izmjeni odluke o promjeni oblika društva „Agencije za projektovanje i planiranje“ u Društvo sa ograničenom odgovornošću**

Skupština je sa 21 glasom "za", bez glasova "protiv" i bez "uzdržanih" glasova, donijela sljedeći

**Z A K LJ U Č A K**

**Usvaja se Izvještaj o stanju imovine Opštine Nikšić za 2024. godinu**

Skupština je sa 21 glasom "za", bez glasova "protiv" i bez "uzdržanih" glasom, dala sljedeće:

**O C J E N E**

1. Izvještaj o radu DOO „Vodovod i kanalizacija“ Nikšić za 2024. godinu daje prikaz obavljanja djelatnosti od javnog interesa kao i dopunske djelatnosti, utvrđene Zakonom o komunalnim djelatnostima, Odlukom o osnivanju Društva sa ograničenom odgovornošću „Vodovod i kanalizacija“ Nikšić i Statutom društva.
2. U DOO „Vodovod i kanalizacija“ Nikšić je na dan 31.12.2024. godine bilo je ukupno 191 zaposleno lice, od toga 184 na neodređeno vrijeme , 7 na određeno vrijeme.
3. Osnovni oblici organizovanja Društva, shodno Statutu Društva su: tehnički sektor, ekonomski sektor, pravni sektor, službe i drugi oblici organizovanja.
4. Snabdijevanje vodom korisnika u sistemu vodosnabdijevanja Nikšića u 2024.godini bilo je zadovoljavajuće. U periodu od avgusta do oktobra sistem nije bio u mogućnosti da snabdije sve korisnike vodom, pa su u prigradskim naseljima uvedena planska isključenja, odnosno restrikcije u vodosnabdijevanju. Posebno ugrožena naselja vezana za gradski sistem vodosnabdijevanja su bila: Stubički kraj, Bogetići i Kličevo. Zbog smanjene izdašnosti i značajno povećane potrošnje , izvorište Poklonci je bilo aktivno u periodu do 17. jula do 16. septembra 2024.godine, dok je izvorište Blace bilo aktivno u periodu od 27.avgusta do 9.septembra 2024.godine. Sve seoske vodovode karakteriše značajno povećanje potrošnje vode u ljetnjim periodima, veliki broj nelegalnih priključaka na vodovodnoj mreži i neracionalna potrošnja od strane korisnika. Od seoskih vodovoda koji se snabdijevaju preko gradskog vodovodnog sistema u ljetnjem periodu najviše problema je bilo u vodovodima Stubički kraj i Bogetići. U najsušnijem periodu Društvo je uvodilo restrikcije. Od seoskih vodovoda koji imaju nezavisne sisteme vodosnabdijevanja, u ljetnjem periodu kao i prethodne godine, najveća problematika je bila vezana za vodovod u Župi nikšićkoj. Razlog ovakvog stanja je: enormno povećanje potrošnje korisnika , velika nelegalna potrošnja, neodgovorno djelovanje pojedinih stanovnika ove mjesne zajednice (jedan dio korisnika nema ugrađene vodomjere), pojedinci bez dozvole vrše zatvaranje ventila na vodovodnoj mreži i na taj način ostavljaju pojedina naselja bez vode. Vodovod Petrovići sa okolnim naseljima, takođe je u ljetnjem periodu bio opterećen velikom potrošnjom od strane korisnika. Uz redovno održavanje i saniranjem otkaza koji su se dešavali na pumpnim postrojenjima sistem je funkcionisao. Vodovodni sistem u Grahovu uz redovno održavanje snabdijevao je uredno sve korisnike ove MZ.
5. Tokom 2024. godine ispravnost i kvalitet vode za piće je kontrolisao Institut za javno zdravlje kao i interna renovirana i osavremenjena laboratorija Društva. Značajno je naglasiti da je tokom čitave godine kvalitet vode bio u skladu sa Pravilnikom o zdravstvenoj ispravnosti.
6. U cilju obezbjeđenja urednog vodosnabdijevanja, dovoljne količine vode ispravne za piće svim korisnicima, permanentnom smanjenju gubitka na mreži, Društvo je tokom 2024. godine:

* radilo na izgradnji i proširenju vodovodne mreže (smanjenje učešća azbestnih cijevi u ukupnoj mreži), zamjeni vodomjera, mjerenju, regulaciji i racionalizaciji potrošnje vode po zonama kao i tretmanu vode-hlorisanje

1. Radi praćenja bezbjednosti vode za piće, Društvo je ispoštovalo sve procedure propisane HACCP sistemom, a obavljen je i treći redovni nadzor sistema početkom marta 2024. godine. Početkom marta 2024.godine obavnjen je četvrti redovni nadzor sistema menadžmenta kvaliteta prema zahtjevima standarda MEST EN ISO 9001:2015. U martu 2024.godine uspješno je odrađen drugi redovni nadzor Sistema menadžmenta zaštite životne sredine ( MEST EN ISO 14001 :2015). Vidan je napredak na nivou cijelog preduzeća i konstatovano je da se u potpunosti poštuje važeća dokumentacija, kao i zahtjevi standarda. U toku 2024.godine realizovana je obuka troje zaposlenih za internog auditora sistema menadžmenta ISO 9001 i ISO 14001 a sve u cilju pobonjšalja poslovnog ambijenta.
2. Društvo je tokom 2024. godine održavalo hidrotehničku opremu: fontane na trgu, fontane u parku, kao i sve gradske česme, završilo radove na sanaciji česme u parku.
3. Vršeno je kontinuirano održavanje i rekonstrukcija fekalne i atmosferske kanalizacione mreže, izgradnja nove kanalizacione mreže i pružanje usluga po zahtjevima građana i pravnih lica. Intezivirani su radovi na priključenju objekta individualnog i kolektivnog stanovanja na mrežu fekalne kanalizacije čime se obezbjeđuje veća količina otpadnih voda za novoizgrađeno postrojenje. Opšti cilj je da se, priključenjem objekta na mrežu fekalne kanalizacije te uklanjanjem septičkih jama, doprinese zaštiti životne sredine i poboljšanju kvaliteta uslova života stanovništva. Za održavanje kanalizacije se koriste specijalna vozila velike starosti što otežava same intervencije. Pored dotrajalosti vozila dodatni problem u radu službe bio je usled nedostatka adekvatne radne snage.

**Ukupan prihod** koji je ostvaren u 2024. godini iznosi **4.850.631,81€.** Najznačajniju stavku u formiranju ukupnog prihoda predstavljaju poslovni prihodi **96,12%** dok finansijski i ostali prihodi iznose **3,88%** ukupnog prihoda. Najveći dio čine prihodi od osnovne djelatnosti **63,32%** ukupnog prihoda i to: od prodaje vode **45,11%** (u apsolutnom iznosu **2.188.351,38**€) i odvodnje otpadnih komunalnih voda **18,21%** (u apsolutnom iznosu **883.118,70**€). Prihodi od izrade priključaka i zamjene vodomjera iznose **81.458,59**€ (**1,68%** ukupnog prihoda). Od radova na vodovodnoj i kanalzacionoj mreži Društvo je prihodovalo **456.557,68€** (**9,41%** ukupnog prihoda). Prihodi od crpljenja, odvoza i zbrinjavanja otpadnih voda iz septičkih jama iznose **50.583,08**€ (**1,04%** ukupnog prihoda). Održavanjem atmosferske kanalizacije Društvo je prihodovalo **58.051,84€** (**1,2%** ukupnog prihoda). Odloženi prihodi u visini amortizacije komunalne infrastrukture iznose **657.708,78€** (**13,56%** ukupnih prihoda). Prihodi od prodaje vode putem cistijerni iznose **22.253,28€** **(0,46%** ukupnih prihoda). Prihodi od ostalih usluga i ostali poslovni prihodi iznose **264.528,05€** (**5,45%** ukupnih prihoda).

**Ukuni rashodi** za 2024. godinu iznose **4.680.250,37€**. Troškovi zarada, naknada zarada i ostali lični rashodi iznose **2.450.772,47€** i bilježe povećanje od **11,63%** u odnosu na prošlu godinu, a sve uzrokovano primjenom granskog kolektivnog ugovora. Materijalni troškovi zbirno iznose **655.454,14€.**

Rezultat poslovanja DOO „ Vodovod i kanalizacija“ Nikšić je dobit u iznosu od **170.336,56€**, koji će uz saglasnost Osnivača upotrijebiti za pokrivanje negativnih rezultata iz prethodnih perioda.

Na osnovu datih ocjena Skupština je sa 21 glasom "za", bez glasova "protiv" i bez "uzdržanih" glasova, donijela sljedeće

**Z A K LJ U Č K E**

Usvaja se Izvještaj o radu DOO „Vodovod i kanalizacija“ Nikšić za 2024. godinu.

1. Sprovesti mjere kontrole na identifikaciji ilegalnih priključaka u cilju smanjenja nelegalnih potrošača vode, pogotovu u prigradskim naseljima i u ljetnjem periodu, što bi znatno uticalo na smanjenje gubitaka na mreži.
2. Imajući u vidu starost i dužinu vodovodne mreže u sistemu vodosnabdijevanja, a kako bi produžili životni vijek sistema i održali njegovu efektivnost, u narednom periodu neophodno je značajno više ulagati u rekonstrukciju.
3. U cilju povećanja naplate potraživanja preduzeti sve raspopožive mjere.
4. Društvo zbog karakteristika cjevovoda koristi kontejnere gasnog hlora od 1t koji su prepoznati kao opasnost i rizik od eventualnog incidenta što predstavlja opasnost za ljude i okolinu pa se ovaj rizik mora ukloniti tj. neutralisati.
5. Održati postojeći nivo funkcionisanja mreže atmosferske i fekalne kanalizacije i u skladu sa zahtjevima građana i planovima Opštine pristupi njenom proširenju.
6. Nastaviti sa preduzimanjem mjera na povećanju broja priključenja postojećih objekata na izgrađenu fekalnu kanalizaciju u cilju njene potpune valorizacije.
7. Nastaviti sa ažuriranjem katastra podzemnih instalacija ( vodovoda, fekalne i atmosferske kanalizacje).
8. U cilju blagovremenog i efikasnog izvršavanja poslova iz okvira svoje djelatnosti neophodno je raditi na unapređenju saradnje sa lokalnom upravom i drugim javnim službama.

U saradnji sa Osnivačem pronaći modele za obezbjeđenje finansijskih sredstava za poboljšanje tehničke opremljenosti Društva, stvaranje razvojnih mogućnosti u cilju proširenja djelatnosti i ostvarivanjem prihoda.

Skupština je sa 21 glasom "za", bez glasova "protiv" i bez "uzdržanih" glasova, dala sljedeće

**O C J E N E**

**1.** Izvještaj o radu DOO „Komunalno“ Nikšić za 2024. godinu daje sveobuhvatan prikaz sprovedenih aktivnosti u okviru djelatnosti društva, u skladu sa godišnjim programom i definisanim operativnim planom, uz dosljedno poštovanje utvrđenih rokova i procedura.

**2.** Tokom 2024. godine nastavljene su aktivnosti na modernizaciji tehničkih kapaciteta, što je značajno uticalo na poboljšanje operativne efikasnosti. Izvršena je nabavka novih specijalizovanih vozila za odvoz smeća i za održavanje javnih površina, kao i dodatne opreme i mašina, finansiranih iz opštinskog budžeta i iz dostupnih fondova. Istovremeno, nastavljena je nabavka polupodzemnih kontejnera, sa ciljem postepene zamjene postojećih nadzemnih, naročito u centralnim gradskim zonama, čime se unapređuje kvalitet usluge i vizuelni izgled javnih površina.

**3.** Iako su programske aktivnosti u velikoj mjeri realizovane, Društvo je tokom 2024. godine bilo izloženo finansijskim i kadrovskim izazovima. Rast troškova radne snage, posebno u segmentu niskokvalifikovanih zaposlenih, uslovljen novim kolektivnim ugovorom, kao i potreba za boljom unutrašnjom organizacijom rada, kao i u prethodnom periodu uticali su na opterećenje u poslovanju. Takođe, neophodno je nastaviti proces usklađivanja cijena usluga sa realnim tržišnim uslovima.

4. Uprkos tim izazovima, Društvo je u 2024. godini uspješno ostvarilo većinu programom planiranih poslova:

- Ostvareni ukupni prihodi iznose 4.209.708,00 € i veći su 14% u odnosu na 2023. godinu.

- Ukupni rashodi iznose 4.195.040 €, uz zadržavanje kontrole nad najvećim budžetskim linijama.

Godina je završena pozitivnim finansijskim rezultatom u iznosu od 11.104,00 €, što ukazuje na odgovorno upravljanje raspoloživim resursima.

5. Obaveze po osnovu ličnih primanja, poreza i doprinosa redovno su izmirivane, uz povremeno oslanjanje na kratkoročne izvore finansiranja radi održavanja likvidnosti. Obaveze prema dobavljačima su na kraju godine iznosile 215.418 €, što predstavlja smanjenje za 27% u odnosu na prethodni period, ali i dalje zahtijeva dodatne mjere zaštite finansijske stabilnosti.

­­­­­­­­­­­

Na osnovu datih ocjena Skupština je sa 21 glasom "za", bez glasova "protiv" i bez "uzdržanih" glasom, donijela sljedeće

**Z A K LJ U Č K E**

1. Usvaja se Izvještaj o radu DOO „Komunalno“ Nikšić za 2024. godinu.

2. Neophodno je da Društvo intenzivno sprovodi realizaciju Programa rada kao i da proširivanjem osnovne djelatnosti teži da pruža i druge usluge od javnog interesa - dopunske djelatnosti, što bi doprinosilo stvaranju prihoda i po tom osnovu.

3. Nastaviti sa modernizacijom tehničkih kapaciteta Društva.

4. Potrebno je prilagoditi raspoloživi kapacitet ljudskih resusrsa na poslovima iz nadležnosti Društva, posebno u operativnom dijelu, a sve u cilju kvalitetnijeg obavljanja komunalnih usluga, raspoređivanjem većeg broja neposrednih izvršilaca kao i veću kontrolu izvršavanja rada na terenu.

5. Uskladiti postojeći cjenovnik usluga Društva sa rastom cijena roba i usluga na tržištu čime bi iste bile realne, odnosno ekonomski adekvatne. Izraditi, usvojiti i primjenjivati cjenovnike za usluge koje nijesu bile obuhvaćene u prethodnom periodu.

6. Nastaviti sa aktivnostima na povećanju naplate od svih korisnika usluga koristeći zakonske mogućnosti.

7. Pojačati angažovanje na unapređenju funkcionisanja Službe zoohigijene i smanjenju isplata po osnovu tužbenih zahtjeva za nadoknadu šteta građanima, koje izazivaju napušteni i izgubljeni kućni ljubimci, kako bi se smanjili finansijski izdaci za navedene obaveze. Izraditi i usvojiti Plan rada Službe zoohigijene, kako bi se precizirale procedure i postupanja u cilju zaštite dobrobiti životinja i zdravlja ljudi.

8. Intenzivirati saradnju sa nadležnim lokalnim i državnim institucijama radi preduzimanja potrebnih mjera na podizanju ekološke svijesti građana o pravilnom upravljanju otpadom, prvenstveno o potrebi selektovanja komunalnog otpada i sprečavanje pojave nelegalnog odlaganja otpada na javnim površinama, u cilju zaštite i očuvanja životne sredine i zdravlja ljudi.

U cilju stvaranja uslova za povećanje prihoda i smanjenje troškova poslovanja Društva, neizostavani su: kontinuiran rad i obavljanje niza aktivnosti i mjera na planu podizanja nivoa kvaliteta komunalnih usluga, proširivanje osnovne djelatnosti, poboljšanje organizacije rada, potpuna realizaciju planiranih programskih aktivnosti, povećanje stepena naplate izvršenih usluga.

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o razrješenju Odbora direktora DOO „Vodovod i kanalizacija“ Nikšić u sastavu:**

* Vuko Đorojević, predsjednik
* Maja Stojanović, član
* Jugoslav Kilibarda, član
* Darko Bečanović, član
* Mitar Marković, član

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Odbora direktora DOO „Vodovod i kanalizacija“ Nikšić u sastavu:**

* Marinko Koprivica,
* Marko Davidović,
* Darko Bečanović,
* Nenad Marković,
* Radule Kostić.

Skupština je sa 21 glasom "za", bez glasova "protiv" i bez "uzdržanih" glasom, donijela

**R J E Š E NJ E**

**o razrješenju Odbora direktora DOO „Komunalno“ Nikšić u sastavu:**

* Velibor Blagojević, predsjednik,
* Milorad Zečević, član,
* Branko Purović, član,
* Bogić Mićković, član,

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Odbora direktora DOO „Komunalno“ Nikšić u sastavu:**

* Vojislav Mušikić,
* Velibor Blagojević,
* Zoran Šoškić,
* Vujica Lalić i
* Ivan Pejović, član.

Skupština je sa 21 glasom "za", bez glasova "protiv" i bez "uzdržanih" glasom, donijela

**R J E Š E NJ E**

**o razrješenju Odbora direktora DOO „Parking servis“ Nikšić u sastavu:**

* Ljubo Žugić, predsjednik,
* Miodrag Đukanović, član i
* Vojislav Mušikić, član,

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Odbora direktora DOO „Parking servis“ Nikšić u sastavu:**

* Stevan Kilibarda,
* Branko Purović,
* Stevo Kilibarda,

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o razrješenju Odbora direktora DOO „Autobuska stanica“ Nikšić u sastavu:**

* Veselin Marojević, predsjednik,
* Dragica Abramović, član,
* Andrija Musić, član,
* Vladimir Nikolić, član i
* Ljiljana Lasica, član

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Odbora direktora DOO „Autobuska stanica“ Nikšić u sastavu:**

* Lidija Nikolić, predsjednica,
* Bojana Nikolić, član,
* Radivoje Mišković, član,
* Jovana Grgur, član,
* Ljiljana Lasica, član

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o razrješenju Odbora direktora DOO „Agencija za projektovanje i planiranje“ Nikšić u sastavu:**

* Jelena Gardašević, predsjednica,
* Sanja Zajović, član,
* Predrag Višnjić, član,
* Mirko Durutović, član,
* Lenka Savićević, iz reda zaposlenih

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Odbora direktora DOO „Agencija za projektovanje i planiranje“ Nikšić u sastavu:**

* Jovan Kasalica, predsjednik,
* Miloš Milatović, član,
* Sanja Zajović, član,
* Jelena Gardašević, član,
* Lenka Savićević, iz reda zaposlenih

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o razrješenju Upravnog odbora JP „Sportski centar“ Nikšić u sastavu:**

* Marko Kilibarda, predsjednik,
* Dragan Bigović, član,
* Luka Žugić, član,
* Marko Mirjačić, član i
* Miloš Simunović, član

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Upravnog odbora JP „Sportski centar“ Nikšić u sastavu:**

* Slavko Đukić,
* Željko Pejović, član,
* Luka Žugić, član,
* Dragan Bigović, član i
* Stefan Terić, član

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o razrješenju Upravnog odbora JU „Dnevni centar za djecu sa smetnjama u razvoju i osobe sa invaliditetom“ Nikšić u sastavu:**

* Kristina Vasiljević, predsjednica,
* Marija Nenezić, član,
* Aleksandar Guzina, predstavnik roditelja.

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Upravnog odbora JU „Dnevni centar za djecu sa smetnjama u razvoju i osobe sa invaliditetom“ Nikšić u sastavu:**

* Ivana Bojović, predsjednica,
* Lejla Ličina, član,
* Aleksandar Guzina, predstavnik roditelja.

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o razrješenju Pozorišnog savjeta JU „Nikšićko pozorište“ u sastavu:**

* Miomir Kovačević, predsjednik,
* Miodrag Samardžić, član,
* Zoran Malović, član i
* Ratko Raičević, član

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Pozorišnog savjeta JU „Nikšićko pozorište“ u sastavu:**

* Miomir Kovačević, predsjednik,
* Dr Radisav Marojević, član,
* Zoran Malović, član i
* Luka Macanović, član

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o razrješenju Savjeta JU „Zahumlje“ Nikšić u sastavu:**

* Tamara Krivokapić, predsjednica,
* Branka Marković, član,
* Andro Đapić, član,
* Zorica Čović, član
* Dragica Vukajlović, iz reda zaposlenih.

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Savjeta JU „Zahumlje“ Nikšić u sastavu:**

* Aleksandar Vujović, predsjednik,
* Branka Mandić, član,
* Andro Đapić, član,
* Luka Spasojević, član i
* Dragica Vukajlović, iz reda zaposlenih.

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o razrješenju Savjeta JU „Muzeji i galerije“ Nikšić u sastavu:**

* Milanka Đurđevac, predsjednica,
* Okica Karadžić, član,
* Nina Kasalica, član,
* Slađan Blagojević, član i
* Marinko Zečević, član.

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Savjeta JU „Muzeji i galerije“ Nikšić u sastavu:**

* Darko Papić, predsjednik,
* Nina Kasalica, član,
* Okica Karadžić, član,
* Vladana Mirković, član i
* Marinko Zečević, član

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o razrješenju Savjeta JU Narodna biblioteka „Njegoš“ Nikšić u sastavu:**

* Prof dr Tatjana Đurišić Bečanović, predsjednica,
* Gordana Kustudić, član,
* Predrag Nikolić, član,
* Branislav Milošević, član i
* Ivan Lješković, član

Skupština je sa 21 glasom "za", bez glasova "protiv" i bez "uzdržanih" glasova, donijela

**R J E Š E NJ E**

**o imenovanju Savjeta JU Narodna biblioteka „Njegoš“ Nikšić u sastavu**:

* Dr Nikola Marojević, predsjednik,
* Luka Samardžić, član,
* Ivan Zečević, član,
* Ivan Radulović, član i
* Ivan Lješković, član

Skupština je završila rad po utvrđenom dnevnom redu, pa je predsjednica Skupštine opštine Nikšić zaključila sjednicu u 17.10h.

Odbornik Boris Muratović je u ime Demokratske partije socijalista uputio čestitke Ženskoj kadetskoj rukometnoj reprezentaciji Crne Gore zbog osvojene medalje na Evropskom prvenstvu i apelovao je na organe lokalne samouprave da na adekvatan način stimulišu kadetkinje jer njen dio čine naše sugrađanke.

Čestitkama se pridružio potpredsjednik Skupštine Nikola Goranović.

Sastavni dio zapisnika je tonski snimak sjednice.

Sekretarka Predsjednica

Ivana Šljukić,s.r. Milica Lalatović Žižić,s.r.